SAP Szakmai és Karriernap a PTE Természettudományi Karán

A Pécsi Tudományegyetem Természettudományi Kar Matematikai és Informatikai Intézete – tekintettel a közel egy évtizedes SAP oktatási tevékenységre – **2023. október 17-én kedden 10 órai kezdettel** SAP szakmai és karriernapot, illetve szakmai konferenciát és börze típusú szakkiállítást rendez, melyre sok szeretettel várjuk a sajtó képviselőit is.

Az eseményen az SAP vállalatirányítási rendszert alkalmazó és felhasználó meghatározó nagyvállalatok, valamint a bevezetésben, fejlesztésében, tanácsadásban és támogatásban élenjáró irodák mutatkoznak be, egyúttal ismertetik különböző típusú álláslehetőségeiket.

A rendezvény célja az SAP üzleti felhasználásának és fejlesztésének gyakorlati megközelítésű bemutatása konkrét példákon keresztül az adott témában járatos és hiteles gyakorlati szakemberek interpretálásában. További cél, hogy a hallgatók megismerhessék a résztvevő 13 szervezet gyakornoki programjait, a diploma megszerzéséhez közel álló hallgatók pedig a junior programokat és a belépő szintű állásokat. Kiemelt célunk fórum és szintér biztosítása a Pécsi Tudományegyetem oktatói és hallgatói, valamint a vállalati szféra szakemberei között kiépülő kapcsolatok formálására és jövőbeni együttműködések megalapozására.

Az SAP nap a Pécsi Tudományegyetem Természettudományi Kar vezetőségének, valamint az SAP Hungary Kft. és a Körber Hungária Kft. munkatársainak társszervezésében kerül megrendezésre.

A rendezvény részletes programja az alábbi oldalon olvasható:
[**https://sapnap.ttk.pte.hu/info/docs/page.html**](https://sapnap.ttk.pte.hu/info/docs/page.html)

**A közös szakmai gondolkodás és kapcsolatépítés reményében sok szeretettel hívjuk és várjuk Önöket az eseményünk megnyitójára, valamint a teljes programon való részvételre!**

*Rendezvényünk sajtónyilvános esemény.*

Kapcsolat:

**Dr. Lendvai Tamás**, adjunktus, Matematikai és Informatikai Intézet
lendvai.tamas@pte.hu, 06304097718